text: Обвиниха шестима за участие в ОПГ за принудително | Параграф22
  Спецпрокуратурата привлече към наказателна отговорност шест лица за участие в организирана престъпна група за принудително събиране на кредитни задължения, действала на територията на София - престъпления по НК.
  Петима от участниците са задържани на 18 май 2022 г. В хода на действията по разследването при извършени 13 претърсвания и обиски на помещения и лица са намерени и иззети документи и други доказателства за престъпната им дейност. Ръководителят на групата е работел като служител в кредитната институция и лично организирал престъпното сдружение. Двама от участниците са осъждани, единият от които многократно, в т. ч. и за отвличане.